Foto: RIA OPeKga a’zo davlatlarning Venadagi uchrashuvi yakunlariga ko‘ra jahon bozoridagi neft narxi 9 foizga oshdi. Venadagi uchrashuvda neft qazib olish hajmini kamaytirishga kelishildi. 30 noyabrdagi savdolarga ko‘ra, fevraldagi fyucherslar uchun Brent turidagi neft narxi 9,11 foizga oshib, 51,63 dollarni tashkil qilgan. WTI nefti narxi esa 8,78 foizga, ya’ni 49,20 dollargacha oshgan. OPeK davlatlari uchrashuvda neft qazib olish hajmini kuniga 1,2 mln barrelga, ya’ni 32,5 mln barrelgacha qisqartirishga kelishib olishdi. Kelishuvga ko‘ra, OPeKga kirmaydigan davlatlar kuniga 600 ming barrel, Rossiya esa 300 ming barrel kamroq neft qazib olishga rozi bo‘ldilar. Ushbu kelishuvdan keyin neft narxi keskin ko‘tarila boshladi, biroq keyinroq "qora oltin" narxi biroz tushdi.